LĪGUMS 

                                     	Līguma noslēgšanas datums ir pēdējā pievienotā droša
elektroniskā paraksta pievienošanas datums
Ventspils novada pašvaldība, reģ. Nr.90000052035, turpmāk -Pasūtītājs, kuru pamatojoties uz Ventspils novada pašvaldības nolikumu pārstāv domes priekšsēdētājs Andis Zariņš, no vienas puses, un 
SIA “BMM Serviss”, reģ. Nr.41203056652, turpmāk – Izpildītājs, kuru uz statūtu pamata pārstāv valdes priekšsēdētāja  Eva Krastenberga, no otras puses, abi kopā turpmāk -Puses, 
pamatojoties uz Ventspils novada pašvaldības rīkoto iepirkumu „Grants un uzlabotas grunts ceļu remonts” ID Nr. VND 2026/26, turpmāk - Iepirkums, rezultātiem un Izpildītāja iesniegto piedāvājumu, noslēdz šādu līgumu:

1. Līguma priekšmets
1.1. Pasūtītājs uzdod, bet Izpildītājs apņemas ar savu darbaspēku un tehniku veikt grants un uzlabotas grunts ceļu remontu Ventspils novada pašvaldības Ziru, Jūrkalnes, Užavas un Vārves pagastu administratīvajā teritorijās (iepirkuma 4.daļa), saskaņā Tehnisko specifikāciju un atbilstoši Pasūtītāja noteiktajām prasībām, turpmāk - Darbs.  
1.2. Parakstot Līgumu, Izpildītājs apliecina, ka ir iepazinies ar Tehnisko specifikāciju un Līguma noteikumiem un atzinis tos par saistošiem un izpildāmiem. Izpildītājs apliecina, ka viņa rīcībā atrodas pietiekoši darbaspēka un nepieciešamās tehnikas resursi, lai savlaicīgi un kvalitatīvi veiktu Darbu.

2. Līguma darbības termiņš: 
[bookmark: _Hlk34048099]Līguma darbības termiņš: no līguma noslēgšanas dienas līdz – 2027.gada 30.jūnijam.
3. Norēķinu kārtība.
3.1. Maksa par 1 (viena) m3 iestrādāta materiāla ir EUR 29,00 (divdesmit deviņi euro) neieskaitot pievienotās vērtības nodokli (turpmāk – PVN). PVN tiek aprēķināts un apmaksāts saskaņā ar Latvijas Republikā spēkā esošo nodokļa likmi un apmaksāts saskaņā ar Pievienotās vērtības nodokļa likuma 142.pantu.
3.2. Viena m3 iestrādāta materiāla izcenojums tiek fiksēts uz visu Līguma darbības laiku un netiek paaugstināts, tajā ir iekļautas visas izmaksas, kas saistītas ar Darbu veikšanu, tai skaitā degvielas izmaksas, darba alga, tehnikas pārvietošanas izmaksas  līdz darba vietai un atgriešanās bāzē,  kā arī visi nodokļi, nodevas un citi maksājumi, atskaitot PVN.
3.3. Pasūtītājs veic samaksu par izpildītajiem Darbiem 10 (desmit) darba dienu laikā no  pieņemšanas – nodošanas akta abpusējas parakstīšanas un atbilstoša rēķina saņemšanas dienas. 
3.4. E-rēķina datnes formāts - XML (Extensible Markup Language), papildus pievienojama rēķina PDF datne.
3.5. Maksājumi tiek veikti ar bezskaidras naudas norēķinu Izpildītāja norādītajā bankas kontā. Par apmaksas dienu tiek uzskatīta tā diena, kad Pasūtītājs veicis pārskaitījumu uz Izpildītāja bankas kontu.

4. Līgumslēdzēju Pušu saistības un atbildība.
4.1. Izpildītājs apņemas:
4.1.1. uzsākt Līgumā paredzēto Darbu izpildi ne vēlāk, kā 48 stundu laikā pēc rakstiska pieteikuma, turpmāk – Pasūtījums, saņemšanas, ja Pasūtījumā nav norādīts cits termiņš, un pabeigt Darbu Pasūtījumā norādītajā termiņā.
4.1.2. uzdotos Darbus veikt ievērojot Latvijas Republikā spēkā esošos normatīvos aktus un saistošos noteikumus, kas regulē Līgumā noteikto Darbu veikšanu;
4.1.3. iesniegt Pasūtītājam pieņemšanas – nodošanas aktu par Pasūtījumā norādītajā apjomā izpildītu Darbu ne vēlāk kā 3 (trīs) darba dienu laikā pēc Darba pabeigšanas un pēc pieņemšanas - nodošanas akta abpusējas parakstīšanas, iesniegt Pasūtītājam rēķinu Darba apmaksai;
4.1.4. ne vēlāk kā 3 (trīs) darba dienu laikā rakstiski brīdināt Pasūtītāju par neparedzētiem apstākļiem, kuri radušies pēc Līguma noslēgšanas no Izpildītāja neatkarīgu apstākļu dēļ, un kuri var ietekmēt veicamo Darbu kvalitāti, termiņu un šā Līguma noteikumu izpildi;
4.1.5. nodrošināt, ka Darbus veic apmācīts un kvalificēts personāls. 
4.2. Pasūtītājs apņemas:
4.2.1.  nodrošināt Darba veicēju ar precīziem veicamā darba norādījumiem;
4.2.2. iesniegt (izmantojot e-pastu, pasta pakalpojumus, nododot personīgi u.c.) Izpildītājam rakstiski noformētu  Pasūtījumu, norādot tajā Darba izpildes vietu, apjomu, izpildes termiņus un citu kvalitatīvai Darba izpildei nepieciešamo informāciju;
4.2.3. pieņemt izpildītos Darbus, iepriekš pārliecinoties par to kvalitāti un faktiski izpildīto apjomu;
4.2.4. samaksāt Līgumā noteikto izcenojumu par kvalitatīva Darba izpildi noteiktajā termiņā;
4.2.5. izstrādāt ar Darbu veikšanu saistīto dokumentāciju (ja tā ir nepieciešama).
4.3. Līgumā noteikto saistību neizpildīšanas gadījumā, vainīgā Puse atlīdzina otrai Pusei zaudējumus, kā arī izdevumus, kas radušies saistībā ar Līgumā noteikto saistību neizpildi. 
4.4. Par Līgumā noteiktā Darba apmaksas termiņa neievērošanu, Pasūtītājs maksā Izpildītājam līgumsodu 0,5% apmērā no termiņā nesamaksātās summas par katru nokavējuma dienu, bet ne vairāk kā 10 % (desmit procentus) no nesamaksātās Darbu summas, ja Izpildītājs šādu līgumsodu ir pieprasījis.
4.5. Par Līgumā norādītā Darba uzsākšanas vai izpildes termiņa nokavējumu Izpildītājs maksā Pasūtītājam līgumsodu 0,5% apmērā par katru nokavēto dienu, bet ne vairāk kā 10% (desmit procentu) no kopējās attiecīgā pasūtījuma summas, ja Pasūtītājs šādu līgumsodu ir pieprasījis. 
4.6. Līgumsoda samaksa neatbrīvo Puses no saistību izpildes.
4.7. Pasūtītājs ir tiesīgs ieturēt līgumsodu no Izpildītājam izmaksājamās Līguma summas.
5. Darba nodošana un pieņemšana.
5.1. Izpildītājs sastāda nodošanas-pieņemšanas aktu par veikto darbu pieņemšanu ko paraksta Līgumā norādītie Izpildītāja un Pasūtītāja pārstāvji.
5.2. Pasūtītāja pārstāvis organizē izpildīto darbu pārbaudi.
5.3. Pasūtītājs ir tiesīgs nepieņemt Darbu, ja tas nav pabeigts vai atklāti būtiski trūkumi. Ja pieņemšana nenotiek minēto iemeslu dēļ, tad Izpildītājam pēc Darba pabeigšanas vai trūkumu novēršanas vēlreiz rakstiski ir jāpaziņo par Darba pabeigšanu Pasūtītājam. Darba pieņemšana neatbrīvo Izpildītāju no pienākuma novērst trūkumus, kuri atklājušies pēc Darba pieņemšanas un nebija konstatējami Darba pieņemšanas laikā.
6. Nepārvarama vara un ārkārtējie apstākļi.
6.1. Puses tiek atbrīvotas no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas apstākļu rezultātā, kuru darbība sākusies pēc Līguma noslēgšanas un kurus nevarēja iepriekš ne paredzēt, ne novērst. Pie nepārvaramas varas un ārkārtēja rakstura apstākļiem pieskaitāmi: stihiskas nelaimes, avārijas, katastrofas, epidēmijas, epizootijas un kara darbība, nemieri, blokādes, valsts varas un pārvaldes institūciju lēmumi, kurus izmainīt nav pasūtītāja spēkos.
6.2. Pusei, kas atsaucas uz nepārvaramas varas apstākļiem, nekavējoties par to rakstiski jāpaziņo otrai Pusei, norādot  ārkārtējo apstākļu darbības raksturojumu un iespējamo to darbības  laiku. Ja netiek izpildītas minētās prasības, attiecīgā Puse nevar atsaukties uz nepārvaramas varas apstākļiem kā savu līgumsaistību nepienācīgas izpildes pamatu.
6.3. Ja nepārvaramas varas apstākļu un to seku dēļ nav iespējams izpildīt Līgumā paredzētas saistības ilgāk kā vienu mēnesi, Puses pēc iespējas drīzāk sāk sarunas par Līguma izpildes alternatīviem variantiem, kuri ir pieņemami abām Pusēm, un izdara attiecīgus grozījumus Līgumā vai arī lauž Līgumu.

7. Līguma grozīšanas, izbeigšanas kārtība.
7.1. Puses, savstarpēji vienojoties, ievērojot Publisko iepirkumu likuma 61. panta noteikumus, ir tiesīgas izdarīt izmaiņas Līgumā.
7.2. Pasūtītājs ir tiesīgs izbeigt Līgumu rakstiski brīdinot Izpildītāju šādos gadījumos:
7.2.1. ja Izpildītājs Darbu izpildījis kvalitātē, kas neatbilst Līgumā noteiktajām prasībām, un nav novērsis Darba pārbaudes vai uzraudzības rezultātā atklātos defektus vai iebildumus Pasūtītāja pretenzijā norādītajā termiņā;
7.2.2. ja Izpildītājs Darba izpildes gaitā atkārtoti, pēc Pasūtītāja rakstiska brīdinājuma saņemšanas, neievēro Līguma noteikumus, izmanto nekvalitatīvas iekārtas vai pieļauj, ka Darbu veic speciālisti bez attiecīgas kvalifikācijas, darba atļaujas;
7.2.3. ja Darba izpilde ir Izpildītāja vainas dēļ ir aizkavējusies vairāk par 24 (divdesmit četrām) stundām, pēc Līgumā vai Pasūtījumā norādītā Darba uzsākšanas termiņa vai, ja Izpildītājs vismaz 2 (divas) reizes nav ievērojis Darba izpildes termiņus. 
7.3. Izpildītājs ir tiesīgs izbeigt Līgumu pēc savas iniciatīvas, rakstiski brīdinot Pasūtītāju 1 (vienu) mēnesi iepriekš, ja Pasūtītājs neizpilda tam noteiktās maksājuma saistības un nepamatoti kavē  samaksas veikšanu ilgāk nekā 2 (divus) mēnešus pēc kārtas.
7.4. Pasūtītājam ir tiesības vienpusēji atkāpties no Līguma izpildes, ja Līgumu nav iespējams izpildīt tādēļ, ka Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas (atbilstoši Starptautisko un Latvijas Republikas nacionālo sankciju likuma 11.1 panta trešajai daļai).
8. Pušu pārstāvji un kontaktinformācija.
8.1. Izpildītāja atbildīgie pārstāvji, kuri ir tiesīgi pieņemt Pasūtījumu, nodot Darbu un parakstīt pieņemšanas – nodošanas aktu: Eva Krastenberga, SIA “BMM Serviss” valdes priekšsēdētāja, 25416963, bmmserviss@inbox.lv.
8.2. Pasūtītāja vārdā pasūtīt un pieņemt Darbu attiecīgajā pagasta teritorijā, novērtēt tā atbilstību Līguma noteikumiem, kā arī parakstīt pieņemšanas – nodošanas aktu ir tiesīgi Tehniskajā specifikācijā norādītie Pasūtītāja atbildīgie pārstāvji.
8.3. Katrai Pusei ir tiesības jebkurā laikā mainīt vai atcelt savu pārstāvi, rakstiski informējot otru Pusi par pārstāvju nomaiņu. 
9. Nobeiguma noteikumi.
9.1. Līguma tekstā neatrunātās Pušu attiecības tiek regulētas saskaņā ar Latvijas Republikas normatīvajiem aktiem. 
9.2. Ja kāds no Līguma noteikumiem zaudē spēku normatīvo aktu grozījumu gadījumā, puses vadās pēc spēkā esošajiem normatīvajiem aktiem.
9.3. Visas domstarpības un strīdi, kādi izceļas starp Pusēm saistībā ar Līguma izpildi, tiek atrisināti savstarpēju pārrunu ceļā, panākot vienošanos. Ja vienošanās netiek panākta, strīds tiek risināts saskaņā ar Latvijas Republikas normatīvajiem aktiem.
9.4. Līgums sagatavots elektroniska dokumenta veidā un parakstīts ar drošu elektronisko parakstu. Katra Puse glabā abpusēji parakstītu Līgumu elektroniskā formātā.
9.5. Līgumam ir pievienots Pielikums Nr.1 – Tehniskā specifikācija.
10. Pušu rekvizīti un paraksti
	PASŪTĪTĀJS
Ventspils novada pašvaldība
Reģ. Nr. 90000052035
Adrese: Skolas iela 4, Ventspils, LV-3601 
Tālrunis: 63629450
e-pasts: info@ventspilsnd.lv
Konta Nr. LV43HABA0551025783880



____________________* Andis Zariņš

	IZPILDĪTĀJS
SIA “BMM Seviss”
Reģ. Nr. 41203056652
Adrese: Kaļķu iela 1, Kuldīga, Kuldīgas novads, LV-3301
Tālrunis: 25416963
e-pasts: bmmserviss@inbox.lv   
Konta Nr. LV42PARX0020428860001


___________________* Eva Krastenberga





*Līgums parakstīts ar drošu elektronisko parakstu un satur laika zīmogu

